حجت الاسلام و المسلمین سید ساجد علی نقوی:

مشرق وسطی کے معاملات میں پاکستان مصالحانہ کردار ادا کرے

رسا نیوز ایجنسی - حجت الاسلام و المسلمین سید ساجد علی نقوی نے ملی یکجہتی کونسل پاکستان کی مجلس عاملہ کے اجلاس میں کہا : پاکستان کو مشرق وسطی کے معاملات میں مصالحانہ کردرار ادا کرنا چاہئے ۔

خبر کا کوڈ: ۸۰۰۴

تاریخ: ۰۶ تير ۲۰۱۵ - ۱۷:۳۲

رسا نیوز ایجنسی کی رپورٹ کے مطابق، ملی یکجہتی کونسل پاکستان کے سربراہ حجت الاسلام و المسلمین سید ساجد علی نقوی نے لاھور میں منعقد ہونے والے مجلس عاملہ کے اجلاس میں ’’علمائے اسلام کانفرنس ‘‘  کے انعقاد کی خبر دی  ۔

اجلاس میں رہنماؤں نے کہا:  یہ بڑا بر وقت اقدام ہے ، پاکستان میں علمائے اسلام کے مابین اتحاد و اتفاق کی شدید ضرورت ہے ۔

حجت الاسلام و المسلمین نقوی نے بھی اس بات کی تاکید کرتے ہوئے کہ پاکستان میں علمائے اسلام کے مابین اتحاد و اتفاق کی شدید ضرورت ہے کہا: ملی یکجہتی کونسل میں مصالحتی کمیشن موجود ہے جو کہ مختلف مسالک کے درمیان مصالحتی کردار ادا کرتے ہوئے اتحاد و اتفاق پیدا کرتا ہے ۔

انہوں نے مزید کہا: حکومت پاکستان کی بھی ذمہ داری ہے کہ وہ مشرق وسطی میں مصالحت کا کردار ادا کرے ۔